b'\n_START_ARTICLE_\nLembit Eelm\xc3\xa4e\n_START_PARAGRAPH_\nLembit Eelm\xc3\xa4e (26. september 1927 Holdre vald \xe2\x80\x93 2. juuli 2009 Tartu) oli eesti n\xc3\xa4itleja._NEWLINE_Ta l\xc3\xb5petas aastal 1951 Eesti NSV Riikliku Teatriinstituudi,  t\xc3\xb6\xc3\xb6tas aastatel 1951\xe2\x80\x9357 Endlas ja alates 1957 Vanemuises._NEWLINE_Tema tipprollideks olid osat\xc3\xa4itmised Jaan Toominga lavastustes "Veli Joonatan" (1976) "P\xc3\xb5rgup\xc3\xb5hja uus Vanapagan" (1976), "Polonees 1945" (1976), "Kauka jumal" (1977), "T\xc3\xb5de ja \xc3\xb5igus" (1978) ja "Kihnu J\xc3\xb5nn" (1980).\n_START_SECTION_\nKirjanduslik tegevus\n_START_PARAGRAPH_\nLembit Eelm\xc3\xa4e on kirjutanud luuletusi (ka mulgi murdes), l\xc3\xbchiproosat, humoreske, n\xc3\xa4idendeid ("Otsides oma saart", lavastatud Vanemuises 1994, "Senni ehk kodune ball", "Kullapalavik" ja "Me vana klass". Viimased kolm on lavastatud Tartu Sclerosis Multiplexi \xc3\x9chingu N\xc3\xa4itetrupi poolt, mida ta juhendas 2002 - 2009)  ja m\xc3\xa4lestusi. Ta on avaldanud luulekogud "Mu t\xc3\xb5ne mailm" (Vanemuise Seltsi Kirjastus, Tartu 1997) ja "Tundelisi p\xc3\xa4rjav\xc3\xa4rsse" (Vanemuise Seltsi Kirjastus, Tartu 2003). Luulet autori ettekandes on salvestatud CD-l "Ku Pik\xc3\xa4ssillast \xc3\xbcle saa" (2002).\n_START_SECTION_\nIsiklikku\n_START_PARAGRAPH_\nAbikaasa: n\xc3\xa4itleja Herta Elviste. Vend: kirjandusteadlane August Eelm\xc3\xa4e. Poeg: n\xc3\xa4itleja Andrus Eelm\xc3\xa4e.'